open-index/open-wikipedia-markdown huggingface dataset:
Francesco Gabbani

**Francesco Gabbani** (g. 1982 m. rugsėjo 9 d.) – Italijos dainų kūrėjas ir vokalistas. Plačiau žinomas tapo po pergalės naujokų kategorijoje 2016 m. Sanremo muzikos festivalyje su daina „Amen“. Dar po metų 2017 m. Sanremo muzikos festivalyje atlikėjas nugalėjo pagrindinėje kategorijoje su daina „Occidentali’s Karma“. Laimėjęs šį konkursą, atlikėjas gavo teisę atstovauti šaliai 2017 m. „Eurovizijos“ dainų konkurse.

Po dviejų iš eilės pergalių Sanremo festivalyje jis tapo pirmuoju atlikėju, pasiekusiu šį pasiekimą.

## 2017 m. „Eurovizija“
Po pergalės 2017 m. Sanremo muzikos festivalyje italas gavo teisę atstovauti šaliai „Eurovizijoje“ Kijeve. F. Gabbani sutiko dalyvauti šiame konkurse su daina „Occidentali’s Karma“. Italija yra tarp 5 didžiųjų „Eurovizijos“ dalyvių, tad jų pasirodymas vyko iš karto finale 2017 m. gegužės 13 d. Finale užėmė 6-ą vietą.

## Diskografija
* 2013: *Greitist Iz*
* 2016: *Eternamente ora*
* 2017: *Magellano*

## Nuorodos

* Oficiali atlikėjo svetainė

## Šaltiniai

|-
Lietuva 1994 m. Eurovizijoje

1994 m. pirmą kartą Lietuvos atstovas dalyvavo didžiojoje „Eurovizijos“ scenoje. Tais metais konkursas vyko Airijoje, kur Lietuvą pristatė Ovidijus Vyšniauskas. 

## Įvertinimas

Debiutas buvo nesėkmingas – lietuviškai atlikta konkursinė daina pritariant orkestrui užėmė paskutinę vietą tarp 25 dalyvių. Lietuvių atlikėjas vienintelis iš visų nesulaukė nė vieno komisijos balo ir konkurse liko ne tik paskutinis, bet ir neįvertintas. Dėl nesėkmingo debiuto Lietuva negalėjo sekančiais metais sugrįžti į „Euroviziją“.

## Istorija

1994 m. Lietuvos televizija gavo angliškos bangos atstovą į „Eurovizijos dainų konkursą“. Lietuva nacionalinės atrankos į konkursą nevykdė. Kas „Eurovizijoje“ dainuos Lietuvos vardu, reikėjo nuspręsti vos per savaitę. Pasirinktas patyręs atlikėjas O. Vyšniauskas, tuo metu buvęs „ant bangos“, važinėjęs į skirtingus tarptautinius konkursus. Teigiama, kad konkursinę dainą jis sukūrė per naktį. Tai buvo jo paties ir kompozitoriaus Gintaro Zdebskio sukurta lyrinė „Lopšinė Mylimai“.

Anot dainininko, tuo metu Lietuvoje nedaug buvo žinoma  apie „Euroviziją“ – mažai kas žiūrėjo konkurso transliacijas, domėjosi. Be to, pačiame konkurse per repeticijas Lietuvos atstovai nesulaukė deramo dėmesio.

### Taškai, kuriuos skyrė Lietuva

## Taip pat skaitykite

* Lietuva Eurovizijoje

## Šaltiniai
Dečyno rajonas

**Dečyno rajonas** () – vienas iš septynių Ūsčio krašto rajonų. Administracinis centras – Dečynas. 131 313 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Benešovas prie Ploučnicės
* Česka Kamenicė
* Chršibska
* Dečynas
* Dolny Poustevna
* Jylovė
* Jiržikovas
* Krasna Lypa
* Mikulašovicės
* Rumburkas
* Šluknovas
* Varnsdorfas
* Velky Šenovas
* Verneržicė
Chomutovo rajonas

**Chomutovo rajonas** () – vienas iš septynių Ūsčio krašto rajonų. Administracinis centras – Chomutovas. 124 342 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Chomutovas
* Jirkovas
* Kadanis
* Klašterecas prie Ohržės
* Loučna prie Klynoveco
* Veiprtai
* Vyslunai
Paletė (reikmuo)

**Paletė** − taip vadinami Senovės Egipto kosmetikos ir raštininko reikmenys. Didelių dydžių ir gausiai dekoruotos paletės turėjo ritualinę-ceremoninę prasmę. 

Ceremoninės paletės Senovės Egipto kapuose randamos bent nuo Badario kultūros laikų apie 5500−4000 m. pr. m. e. Tai buvo stačiakampio pavidalo akmenys, daugiausiai iš aleurito. Paletės rastos vyrų, moterų ir vaikų kapuose, paprastai padėtos šalia galvos. Daugiausiai paplitusios Žemutiniame Egipte, nors garsiausios rastos Aukštutiniame. Jos buvo naudojamos smulkinti kosmetines medžiagas (malachitas, galenitas, hematitas, piroliuzitas, ochra), iš kurių buvo gaminamas makijažo mišinys tepimui apie akis. Nakados I kultūros laikotarpiu apie 4000−3500 m. pr. m. e. palečių formos tapo įvairesnės, pavyzdžiui, romboidinės (dievo Mino simbolis) arba gyvūnų siluetus primenančios (vėžlio, begemoto). Šiuo laikotarpiu palečių naudojimui buvo pradėtos suteikti ritualinės, maginės prasmės. Nakados II kultūros laikotarpiu apie 3500−3100 m. pr. m. e. paletės buvo daugiau kuriamos paukščio ir žuvies formų. Paplitusios buvo skydo formos paletės su dviem paukščių galvomis viršuje. Priešdinastiniame Egipte kosmetikos palečių formos ilgainiui tapo mažiau įvairios, tačiau atsirado nauja jų forma − didelių, skydo ar ovalo formos, gausiai dekoruotų reljefais, kurios buvo naudojamos kaip aukos šventyklose. Daug jų buvo surasta slėptuvėje Hierakonpolyje, tarp jų − garsiausia „Narmero paletė“. Kitos žymios paletės: „Oksfordo“, „Medžiotojų“, „Mūšio lauko“.

Raštininkų paletės buvo akmeninės ar medinės ištęsto stačiakampio formos plokštelės, apie 30 cm ilgio ir 6 cm pločio. Vienoje plokštelės pusėje buvo lizdas rašymo įrankiams sudėti, kitoje − viena ar dvi duobutės pigmento mišiniui.
## Galerija

British Museum Egypt 027.jpg|„Medžiotojų paletė“ (Britų muziejus)
British Museum Egypt 029.jpg|„Mūšio lauko paletė“ (Britų muziejus)
Narmer Palette smiting side.jpg|„Narmero paletė“ (Kairo Egipto muziejus)
Ceremonial Palette from Hierakonpolis.jpg|„Oksfordo paletė“ (Ešmolio muziejus)


## Šaltiniai

* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 218
* *The Oxford Encyclopedia of Ancient Egypt*. Tomas II. Red. Donald B. Redford. Oxford University Press, − 2001, p. 17−19
Rimantas Kmita

**Rimantas Kmita** (g. 1977 m. gruodžio 22 d. Šiauliuose) – lietuvių poetas, prozininkas, literatūros kritikas, humanitarinių mokslų daktaras.

## Biografija

Gimė Šiauliuose. 1996 m. baigė Šiaulių 16-ąją vidurinę mokyklą ir įstojo į Klaipėdos universitetą. Ten įgijo lietuvių filologijos ir režisūros bakalauro bei literatūrologijos magistro laipsnius. 2008 m. apgynė humanitarinių mokslų srities disertaciją „Poezijos modernėjimas totalitarinės tvarkos rėmuose, XX a. 7–9 dešimtmečiai“. Kurį laiką dėstė Klaipėdos ir Vilniaus universitetuose.

Šiuo metu dirba Lietuvių literatūros ir tautosakos institute, veda LRT radijo laidą „Literatūros akiračiai“. Publikuoja eseistiką kultūrinėje spaudoje. Nuo 2010 m. – Lietuvos rašytojų sąjungos narys.

Pirmasis R. Kmitos poezijos rinkinys pasirodė 1999 m. Vėliau, 2002 ir 2009 m. pasirodė dar du eilėraščių rinkiniai. 2016 m. išleistas pirmasis R. Kmitos romanas „Pietinia kronikas“, parašytas ne bendrine lietuvių kalba, o šiaulietiška šnekta. Ši knyga buvo išrinkta 2017 m. Lietuvos metų knyga suaugusiųjų kategorijoje.

## Bibliografija

### Originali kūryba
* *Nekalto prasidėjimo: eilėraščiai*. – Vilnius: Lietuvos Rašytojų sąjungos leidykla, 1999.
* *Upės matavimas: eilėraščiai*. – Kaunas: Nemunas, 2002.
* *Švelniai tariant: eilės*. – Vilnius: Lietuvos rašytojų sąjungos leidykla, 2009.
* *[[Pietinia kronikas|Pietinia kronikas: popromanas]]*. – Vilnius: Tyto alba, 2016.

### Monografijos
* *Ištrūkimas iš fabriko: modernėjanti lietuvių poezija XX amžiaus 7–9 dešimtmečiais: monografija*. – Vilnius: Lietuvių literatūros ir tautosakos institutas, 2009.

### Sudarymas
* *Poezijos pavasaris 2004: almanachas*. – Vilnius: Vaga, 2004.
* *S. Geda. Ugniabalsis niekas: poezijos rinktinė*. – Vilnius: Lietuvių literatūros ir tautosakos institutas, 2013.
* *Nevienareikšmės situacijos: pokalbiai apie sovietmečio literatūros lauką*. – Vilnius: Lietuvių literatūros ir tautosakos institutas, 2015.

### Vertimai
* *P. Lenz. Čia aš varatarius (iš šnekamosios Berno vokiečių k. vertė kartu su M. Roduner)*. – Langenthal: BaltArt, 2013.

## Apdovanojimai

* Zigmo Gėlės literatūrinė premija (2000)
* Jurgos Ivanauskaitės vardo premija (2017)
* Metų knygos apdovanojimas suaugusiųjų kategorijoje už romaną Pietinia kronikas (2018)

## Išnašos

## Nuorodos
* Poetas, literatūrologas Rimantas Kmita: „Šiuo metu įdomiausia skaityti nebešiuolaikinę lietuvių literatūrą“  
* Lietuvių literatūros ir tautosakos instituto informacija, mokslinių darbų bibliografija
2014–2015 m. LFF taurė

**2014–2015 m. LFF taurė** – 69-asis Lietuvos futbolo taurės turnyras. Taurę laimėjo Vilniaus „Žalgiris“.

## Formatas

Varžybos vyko 7 etapais. Visuose etapuose poros žaidė po vienerias rungtynes, išskyrus pusfinalį, kuriame poros žaidė po dvejas rungtynes (namuose ir svečiuose).

## Komandos

Iš viso turnyre kovojo 46 komandos. A lygos ir I lygos komandos turnyre privalėjo dalyvauti, žemesnių lygų komandos dalyvavo savanoriškai. Dublerių ekipos negalėjo dalyvauti, todėl I lygos dalyvis „Žalgirietis“ (Vilniaus „Žalgirio“ jaunių komanda) dėl taurės kovoti negalėjo. Kita vertus, paradoksiškai pasielgė Kybartų „Sveikata“ – ji nežaidė pagrindine sudėtimi, bet užregistravo dublerių komandą „Sveikata II“.

## Rezultatai
### I etapas (1/64 finalo)

Turnyrą pradėjo 28 komandos. Papildomai, burtų keliu „Gariūnų“ ir „Vilties“ komandos į kitą etapą pateko be varžovų. Šiame etape žaidė II lygos ir žemesnių divizionų komandos, taip pat silpniausios I lygos ekipos.

----

----

----

----

----

----

----

----

----

----

----

----

----

----

----

----

----

### II etapas (1/32 finalo)

Šiame etape kovojo I etapo 14 porų nugalėtojų, taip pat 2 komandos, patekusios į šį etapą burtų keliu. II etape sėkmingiausiai pasirodė Vilniaus regiono klubai.

----

----

----

----

----

----

----

----

----

### III etapas (šešioliktfinalis)

Šiame etape kovojo II etapo 8 nugalėtojai, 6 stipriausios I lygos komandos („Lietava“, „Lokomotyvas“, „Nevėžis“, „Spyris, „Tauras“, „Šilas“), taip pat 2 silpniausios A lygos komandos („Klaipėdos Granitas“ ir „Trakai“). „Šilas“ ir „Mostiškės“ sensacingai laimėjo. Į kitą etapą be kovos pateko pajėgiausios A lygos komandos („Atlantas“, „Banga“, „Dainava“, „Ekranas“, „Kruoja“, „Sūduva“, „Šiauliai“, „Žalgiris“).

----

----

----

----

----

----

----

----

----

### IV etapas (aštuntfinalis)

Šiame etape prie III etapo 8 nugalėtojų prisijungė 8 stipriausios A lygos komandos („Atlantas“, „Banga“, „Dainava“, „Ekranas“, „Kruoja“, „Sūduva“, „Šiauliai“, „Žalgiris“).

----

----

----

----

----

----

----

----

----

### V etapas (ketvirtfinalis)

Šiame etape komandos žaidė po dvejas rungtynes. Į pusfinalį po dramatiškų rungtynių iškopė „Žalgiris“ ir „Šilas“.

----

----

----

----

----

### VI etapas (pusfinalis)
----

----

----

### Finalas

Rungtynės vyko Šiauliuose, jose susitiko „Žalgiris“ ir „Atlantas“. Geriausiu rungtynių žaidėju pripažintas Linas Pilibaitis („Žalgiris“).

## Šaltiniai

## Nuorodos
* Lithuanian cup 2014/15 (Almis.sritis.lt)
* LFF Taurė 2014/15 (Rsssf.com)
* Lithuanian Cup 2014/2015 (Flashscore.com)
* LFF tauré 2014/15 (Foot.dk)
Litomeržicių rajonas

**Litomeržicių rajonas** () – vienas iš septynių Ūsčio krašto rajonų. Administracinis centras – Litomeržicės. 119 162 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bohušovicė prie Ohržės
* Budinė prie Ohržės
* Hoštka
* Libochovicės
* Litomeržicės
* Lovosicės
* Roudnicė prie Labės
* Štetis
* Terezynas
* Tršebenicės
* Ūštekas
RRNR

**rRNR** (**ribosominė ribonukleino rūgštis**) – ribonukleino rūgštis (RNR), sudaranti ribosomas. Jos sudaro daugumą visų ląstelėje esančių RNR. rRNR molekulių ilgis daug mažesnis už DNR.

## Funkcija
Svarbiausia iš rRNR sudarytų ribosomų funkcija – sintetinti baltymus. Kartu su ribosomų baltymais sąveikauja su iRNR ir aminoacil-tRNR.
Ušebtas

**Ušebtas** (šebtas, ševebtas) − Senovės Egipto laidojimo žmogaus figūrėlė, dėta į mirusiojo kapą.

Ušebtai atsirado Egipto viduriniosios karalystės (apie 2040−1640 m. pr. m. e.) metu ir kilo iš Senosios karalystės kapų statulėlių, modelių ir sienos tapybos, kuria vaizduoti kapo šeimininko tarnai. 11-os dinastijos kapuose rastos vaško figūrėlės miniatiūriniuose sarkofaguose. Pradinis statulėlių pavadinimas buvo *šebtas*, kurio etimologija nežinoma. Išvestinis *ševebto* pavadinimas vartotas Deir el Medinoje ir apie Tėbus pavadinti šiek tiek skirtingo tipo statulėlę. Vėlyvosios karalystės metu (747−332 m. pr. m. e.) įsigalėjo pavadinimas *ušebtas*, reiškiantis „atsiliepiantysis“. Iš principo šebtai, ševebtai ir ušebtai buvo šiek tiek skirtingi tarpusavyje. 

Kapo figūrėlių paskirtis buvo išvaduoti mirusįjį nuo sunkaus darbo pomirtiniame pasaulyje, daugiausiai žemdirbystės darbų maistui gauti. Figūrėlė, egiptiečių tikėjimu, galėjo pavaduoti tiek patį mirusįjį, tiek jo ar jos tarnus. Iš pradžių į kapą buvo dedamas vienas šebtas, pažymėtas tik savininko vardu ir titulu. Ilgainiui jų skaičius augo ir Naujosios karalystės laikotarpiu pasitaikydavo iki 365 − kiekvienai metų dienai, ir su 36 prižiūrėtojais − viso 401 šebto rinkinys. Kartu su amuletais ir fajansiniais skarabėjais ušebtai (šebtai ir ševebtai) yra vieni iš labiausiai paplitusių Senovės Egipto radinių. Kiek žinoma, Sečio I kape Karalių slėnyje jų buvo rasta apie 700 vienetų. Ušebtai kape būdavo sudedami į atskirą dėžę ar skrynią.

Paprastai figūrėlės buvo vaizduojamos suvyniotų mumijų pavidalu, tačiau Naujosios karalystės metu kai kurios pradėtos vaizduoti su kasdieniais drabužiais. Kartais jos būdavo išrašytos ištraukomis iš „Mirusiųjų knygos“ 6 skyriaus. Šie užrašai turėdavo padėti šebtams atlikti darbus pomirtiniame pasaulyje. Naujosios karalystės metu kai kurie šebtai pradėti vaizduoti su kauptukais ir krepšiais, Trečiuoju tarpuvaldžiu − su rimbais. Dar vėlesniais laikais šie objektai kurti su pačia statulėle. 
Ušebtai kurti iš įvairių medžiagų: molio, medžio, fajanso, akmens, vaško, bronzos, stiklo, buvo dažomi, padengiami emale. Radiniai labai varijuojančios kokybės, skirtingų dydžių. Gražiausi pavyzdžiai išliko iš 26−30 dinastijų laikotarpio (664−332 m. pr. m. e.), pagaminti iš fajanso. Vėlesniame Ptolemėjų laikotarpyje ušebtų naudojimas sunyko.

## Šaltiniai

* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 266
* *The Oxford Encyclopedia of Ancient Egypt*. Tomas I. Red. Donald B. Redford. Oxford University Press, − 2001, p. 567
Lounai

**Lounai** (, ) – miestas Ūsčio krašte, šiaurės vakarų Čekijoje. Lounų rajono administracinis centras. Per miestą teka Ohržė. Svarbus geležinkelio mazgas. 18 407 gyventojai (2016 m. duomenys).

## Istorija
Miestas įkurtas XII a. Rašytiniuose šaltiniuose pirmą kartą paminėtas 1115 m. Išlikus šv. Petro bažnyčia, kuri buvo pastatyta forto vietoje. Suklestėjo ir išsiplėtė valdant Bohemijos karaliui Otokarui I-jam. Po Trisdešimtmečio karo smarkiai sumažėjo gyventojų skaičius. XIX a. antroje pusėje atsiradus geležinkeliui suklestėjo miesto ekonomika.

Iki 1918 m. priklausė Habsburgų monarchijai.
2012–2013 m. LFF taurė

**2012–2013 m. LFF taurė** (dėl rėmimo sutarčių ***LFF Carlsberg taurė***) – 67-asis Lietuvos futbolo taurės turnyras. Taurę laimėjo Vilniaus „Žalgiris“.

## Formatas

Varžybos vyko 8 etapais. Visuose etapuose poros žaidė po vienerias rungtynes, išskyrus pusfinalį, kuriame poros žaidė po dvejas rungtynes (namuose ir svečiuose). Turnyras vyko nuo 2012 m. gegužės 31 d. iki 2013 m. gegužės 19 d.

## Komandos

Paraiškas dalyvauti varžybose pateikė 63 komandos (dalyvavo 62). Visos A lygos ir I lygos komandos privalėjo dalyvauti turnyre, žemesnių lygų klubai dalyvavo savanoriškai pagal galimybes. Kauno NFA komanda (nacionalinė futbolo akademija) varžytis dėl taurės negalėjo (nors žaidė I lygoje), kadangi ji buvo sudaryta jaunimo rinktinės pagrindu. Rugpjūtį iš visų LFF organizuojamų varžybų pasitraukė REO, turėjusi pradėti taurės varžybas nuo IV etapo.

## Rezultatai

Aivaras Lyberis („Nevėžis“) įmušė 6 įvarčius į „AveKo“ ekipos vartus.

### I etapas (1/128 finalo)

Etapas sėkmingiau susiklostė Lietuvos pietinėms komandoms – savo varžovus įveikė devynios Vilniaus, trys Marijampolės ir dvi Kauno ekipos ir vienintelė komanda iš šalies šiaurės.

----

----

----

----

----

----

----

----

----

----

----

----

----

----

----

----

### II etapas (1/64 finalo)

Į kitą etapą žengė visos trys aukščiausiai reitinguotos (I lygos) komandos.

----

----

----

----

----

----

----

----

----

----

„Granitas“ laimėjo be kovos, kadangi „Ozas“ neatvyko į rungtynes.
----

----

----

----

----

----

----

### III etapas (1/32 finalo)

Šiame etape kovėsi II etapo porų nugalėtojai.

----

----

„FM Spyris“ laimėjo be kovos.
----

----

----

----

----

----

----

### IV etapas (šešioliktfinalis)

Šiame etape prie III etapo 8 nugalėtojų prisijungė pajėgiausios I lygos komandos („Kėdainiai“, „Nevėžis“, „Šilutė“, „Trakai“, „Venta“) ir silpniausia A lygos komanda „Atlantas“. Dėl REO komandos pasitraukimo iš A lygos į kitą etapą be varžovo pateko „Lietava“.

----

----

„Granitas“ laimėjo be kovos.
----

----

„Atlantas“ laimėjo be kovos.
----

----

----

----

----

### V etapas (aštuntfinalis)

Prie 8 komandų, laimėjusių IV etape, prisijungė 8 pajėgiausios ekipos iš A lygos („Banga“, „Dainava“, „Ekranas“, „Kruoja“, „Sūduva“, „Šiauliai“, „Tauras“, „Žalgiris“).

----

----

----

----

----

----

----

----

----

### VI etapas (ketvirtfinalis)
----

----

----

----

----

### VII etapas (pusfinalis)

Rungtynės vyko balandį–gegužę. Į finalą pateko „Žalgiris“ ir „Šiauliai“.

----

----

----

### Finalas

Rungtynės vyko Kaune. Futbolo šventė prasidėjo dar prieš rungtynes – nuo 11 valandos prie stadiono vyko gatvės futbolo turnyras 3×3 „Aš tikrai mylių futbolą“. Geriausiau rungtynių žaidėju pripažintas Mantas Kuklys („Žalgiris“).

## Šaltiniai

## Nuorodos
* Lithuanian cup 2012/13 (Almis.sritis.lt)
* LFF Taurė 2012/13 (Rsssf.com)
* Lithuanian Cup 2012/2013 (Flashscore.com)
* LFF tauré 2012/13 (Foot.dk)
Lounų rajonas

**Lounų rajonas** () – vienas iš septynių Ūsčio krašto rajonų. Administracinis centras – Lounai. 86 416 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Blšanai
* Krirai
* Lounai
* Podboržanai
* Postoloprtai
* Vroutekas
* Žatecas
Žatecas

**Žatecas** (, ) – istorinis miestas Lounų rajone, Ūsčio krašte, šiaurės vakarų Čekijoje. Per miestą teka Ohržė. 19 271 gyventojas (2016 m. duomenys). Žinomas dėl jame auginamų *Saaz* apynių, kuriuos naudoja kelios alaus daryklos.

2023 m. Žatecas ir *Saaz* apynių kraštovaizdis įtrauktas į pasaulio paveldo paminklų sąrašą.

## Istorija
Rašytiniuose šaltiniuose pirmą kartą paminėtas 1004 m. Kronikoje, lotynų kalba užrašytas įvykis, kai Imperatorius Henrikas II atkovojo *Sacz* fortą iš Boleslovo I Narsiojo. Valdant Otokarui II-jam, 1265 m. suteiktas karališkojo miesto statusas.

## Galerija

Zatec CZ kostel Nanebevzeti Panny Marie PICT2970.jpg
Zatec CZ Knezska brana PICT2989.jpg
Zatec ohre.JPG
Bontė

**Bontė** () – miestas Šerbro saloje, pietinėje Siera Leonės provincijoje. Bontės savivaldybė yra mažiausia iš šešių Siera Leonės savivaldybių. Miestas valdomas miesto tarybos, kurioje pirmininkauja meras. 2010 m. gyventojų skaičius siekė 10 206.

Pagrindinė pramonės šaka Bontėje yra žvejyba. Kolonijų laikas miestas buvo didelis žemės ūkio produkcijos mainų centras.

Mieste vyrauja šerbrų ir mendų tautinės grupės.
Vaikas iš didelės raidės

**Vaikas iš didelės raidės** – pirmasis solinis Sauliaus Prūsaičio albumas, išleistas 2016 m.

Albumo pristatymo koncertai vyko 2016 m. lapkričio iki 2017 m. kovo mėnesio didžiausiųjų miestų koncertų salėse.

= Dainų sąrašas =
* Pasaka be galo
* Būkime geriausiais draugais
* Naktiniai paukščiai
* Kambarys (apie valią)
* California sun
* Norim šokti
* Vasara 3016
* Vaikas iš didelės raidės
* Meile Tu
* I’m electrifying
* Noriu namo
Pudžehunas

**Pudžehunas** () – miestas Pietų provincijoje, Siera Leonėje. Didžiąją miesto gyventojų dalį sudaro mendų tautybės žmonės.

## Išnašos
Harry Winter

**Harry Winter** (tikr. *Horst Winter*, 1914 m. rugsėjo 24 d. Bytome – 2001 m. gruodžio 3 d. Vienoje) buvo Vokietijos-Austrijos dainininkas.

Gimė Bytome, Aukštutinėje Silezijoje (dab. Lenkija). Baigė Berlyno menų akademiją, kur grojo smuiku ir klarnetu. Iki 1941 m. jis grojo klarnetu vietiniame kameriniame orkestre. 1948 m. Harry Winter įrašė pirmąjį singlą „Und jetzt ist es still“. Šią dainą labiausiai išpopuliarino amerikietė Betty Hutton (angliška versija „Blow a Fuse“, 1961 m.) ir islandė Björk („It’s oh so quiet“, 1995 m.).

1960 m. dalyvavo „Eurovizijos“ dainų konkurse, kur su kūriniu „Du hast mich so fasziniert“ užėmė 7-ą vietą. 1961 m. su daina „Vogerl aus Wien“ laimėjo Monte Karlo muzikos festivalį.

## Nuorodos
* Daina „Du hast mich so fasziniert“

|-
2013–2014 m. LFF taurė

**2013–2014 m. LFF taurė** (dėl rėmėjo vadinta ir ***LFF „Druskininkų Hermio“ taurė***) – 68-asis Lietuvos futbolo taurės turnyras. Taurę laimėjo Vilniaus „Žalgiris“.

## Formatas

Pagal pateiktų komandų paraiškų skaičių buvo nustatytas etapų skaičius. Varžybos vyko 7 etapais. Visuose etapuose poros žaidė po vienerias rungtynes, išskyrus pusfinalį, kuriame poros žaidė po dvejas rungtynes (namuose ir svečiuose). Pagal 2013 m. LFF varžybų nuostatus, vienoje komandoje galėjo būti registruojama 40 žaidėjų ir 15 oficialių asmenų. Komandoje galėjo būti ne daugiau kaip 20 proc. žaidėjų, laikinai perkeltų (paskolintų) iš kitų klubų, tačiau iš vieno klubo laikinai perkelti (paskolinti) galėjo būti ne daugiau kaip 2 žaidėjai. 

## Komandos

Komandos į turnyrą pakviestos 2013 m. pavasarį. Jų registracija vyko iki 2013 m. gegužės 10 d. Taurės varžybose privalėjo dalyvauti A lygos ir I lygos komandos, taip pat galėjo dalyvauti ir II, III bei IV lygų ir žemesnių lygų komandos. Iš viso turnyre kovojo 48 komandos.

## Rezultatai

Gediminas Čeponkus („Kupsc“) rungtynėse prieš „Saremą“ įmušė net 8 įvarčius.

### I etapas (1/64 finalo)

Šį etapą pradėjo 32 komandos iš II–III ir SFL lygų, taip pat silpniausios I lygos komandos.

----

----

----

----

„Savanoris“ laimėjo be kovos, kadangi „Centras“ neatvyko į rungtynes.
----

----

----

----

----

----

----

----

----

----

----

MRU laimėjo be kovos, kadangi „Žygis“ neatvyko į rungtynes.
----

----

### II etapas (1/32 finalo)

Šiame etape žaidė visi I etapo nugalėtojai.

----

----

----

----

----

----

----

----

----

### III etapas (1/16 finalo)

Šiame etape kovojo II etapo 8 nugalėtojai, 7 pajėgiausios komandos iš I lygos („Lietava“, „Lokomotyvas“, „Nevėžis“, „Palanga“, „Polonija“, „Šilutė“, „Trakai“) ir silpniausia A lygos komanda „Tauras“.

----

----

----

----

----

----

----

----

----

### IV etapas (aštuntfinalis)

Šiame etape susirungė III etapo 8 nugalėtojai ir 8 pajėgiausios A lygos komandos („Atlantas“, „Banga“, „Dainava“, „Ekranas“, „Kruoja“, „Sūduva“, „Šiauliai“, „Žalgiris“). Šį etapą iš favoritų ketverto įveikė tik „Žalgiris“.

----

----

----

----

----

----

----

----
Pirmųjų rungtynių rezultatas 1-2 buvo anuliuotas, kadangi abiejose komandose žaidė neleistini žaidėjai, tad rungtynės buvo pakartotinai peržaistos.

----

### V etapas (ketvirtfinalis)

Poros tarpusavyje žaidė po dvejas rungtynes.

----

----

----

----

----

### VI etapas (pusfinalis)
----

----

----

### Finalas

Geriausiu rungtynių žaidėju pripažintas Jakub Wilk („Žalgiris“), geriausiu „Bangos” žaidėju – Evaldas Grigaitis.

## Šaltiniai

## Nuorodos
* Lithuanian cup 2013/14 (Almis.sritis.lt)
* LFF Taurė 2013/14 (Rsssf.com)
* Lithuanian Cup 2013/2014 (Flashscore.com)
* LFF tauré 2013/14 (Foot.dk)
Šipragė

**Šiprage** – gyvenvietė šiaurės Bosnijoje ir Hercegovinoje, Serbų respublikoje, Kotor Varošo savivaldybėje. Įsikūrusi Vrbanios upės slėnyje, 60 km į pietryčius nuo Banja Lukos ir 30 km nuo Kotor Varošo.
## Klimatas

## Gyventojai

*1931, 1953: Savivaldybė Šiprage
+ Plotas Šiprage

## Šaltiniai
Senhit (dainininkė)

**Senhit Zadik Zadik**, geriau žinoma sceniniu vardu **Senhit** (anksčiau **Senit**, g. 1979 m. spalio 1 d. Bolonijoje) – eritrėjiečių kilmės Italijos dainininkė.

## Biografija

Gimė 1979 metais Italijos mieste Bolonijoje eritrėjiečių šeimoje. Savo karjerą pradėjo užsienyje. Senhit debiutavo Šveicarijoje bei Vokietijoje, kur atliko vaidmenis keliuose miuzikluose, tačiau tapo plačiai žinoma tik 2006 metais, kuomet pasitraukusi iš teatro scenos sugrįžo į Italiją ir pradėjo dainininkės karjerą.

Nuo to laiko atlikėja išleido tris albumus ir keletą singlų, vedė laidą muzikiniame televizijos kanale „Hip Hop TV“.

2011 m. atstovavo San Marinui Eurovizijos dainų konkurse su daina „Stand By“.

## Diskografija

### Albumai
* 2006 – *Senit*
* 2007 – *Un tesoro è necessariamente nascosto*
* 2009 – *So High*

### Singlai
* 2005 – *La mia città è cambiata*
* 2005 – *La cosa giusta*
* 2005 – *In mio potere*
* 2007 – *La faccia che ho*
* 2007 – *Io non dormo*
* 2009 – *Work Hard*
* 2009 – *No More*
* 2010 – *Party on the Dance Floor*
* 2011 - *Stand By*
* 2011 - *Through the Rain*
* 2013 - *One Stop Shop*

## Nuorodos
* Oficiali svetainė  (anglų k.)

|-
Jean-Paul Mauric

**Jean-Paul Mauric** (1933 m. birželio 17 d. Hyères, Varas – 1971 m. sausio 5 d. Marselyje) buvo Prancūzijos dainininkas.

Mokėsi konservatorijoje Tulone. 1958 metais įrašė debiutinį albumą „On m'a dit“ su dainomis „Toi, moi, nous“, „Ami, où t'en vas-tu?“, „Parcqu'en valsant“. Iš viso jis per savo karjerą išleido keturiolika tokių plokšelių. 1961 m. išrinktas Prancūzijos atstovu „Eurovizijoje“, su daina „Printemps, avril carillonne“ užėmęs 4-ą vietą.

1970 m. pabaigoje jam buvo diagnozuota kardiomiopatija, kuri buvo pagrindinė dainininko mirties priežastis. Mirė 1971 m. sausio 5 d. Marselio ligoninėje. Buvo vedęs, turi du vaikus.

## Nuorodos

* Neoficiali Jean-Paul Mauric svetainė

|-
Put (grupė)

**Put** buvo Kroatijos muzikos grupė iš Rijekos, susikūrusi 1993 m.

Grupę sudarė Vivien Galletta, Anđela Jeličić, Melita Sedić, Naim Ajra, Petar Čučak Migliaccio ir Olja Dešić.

1993 m. tapo pirmaisiais nepriklausomos Kroatijos atstovais „Eurovizijos“ dainų konkurse. Su dalyvavusia daina „Don't Ever Cry“ grupė užėmė 15-ą vietą, surinkusi 31 tašką.

## Nuorodos
* Daina „Don't Ever Cry“

|-
Chefreno piramidė

**Chefreno piramidė** (Chafrės piramidė) – Senovės Egipto piramidė, statyta apie 2550 m. pr. m. e. faraono Chefreno (Chafrės) valdymo metu Gizoje.

## Apie piramidę
Chefreno piramidė yra antroji iš didžiųjų piramidžių, pastatytų plynaukštėje prie Gizos. Tai antra didžiausia Egipto piramidė. Jos vardas buvo *Khafre wer*, kas reikštų „Chafrė yra didis“. Piramidė tik šiek tiek mažesnė už ankstesnę gretimą Didžiąją (Cheopso) piramidę. Jos originalus aukštis siekė 143,5 metrų, kai Cheopso − 146 metrus. Kadangi Chefreno piramidė pastatyta ant aukštesnės plynaukštės vietos, todėl vizualiai ji atrodo aukštesne už Cheopso. Chefreno piramidės pagrindo planas kvadrato formos, kurio kraštinė siekė 215 m (dabar 211 m). Sienų polinkio kampas 53°7'. Piramidė lengvai atpažįstama iš jos viršūnėje išlikusių apdailos akmenų sluoksnio. To dėka originalus piramidės aukštis menkai nukentėjo ir dabar siekia 136 metrus, bet ji vis tiek išliko šiek tiek žemesne už Cheopso, kuri prarado visą išorinį sluoksnį. Į piramidės vidų iš šiaurinės pusės veda du koridoriai: aukštutinis ir žemutinis, kurie sueina į vieną ir nuveda į laidojimo patalpą. Žemutinis įėjimas prasideda už piramidės ribų ir buvo iškaltas tiesiai į pagrindo uolą. Tikėtina, kad jis prarado paskirtį statytojams nusprendus statyti piramidę kiek piečiau ir vėliau buvo sujungtas šachta su aukštutiniu įėjimu. Senovėje vagys iškirto du tunelius į piramidę. Pirmuoju, apsilankiusiu piramidėje moderniaisiais laikais, buvo italas Džovanis Belconis, kuris tai padarė 1818 m. ir rado sarkofagą be faraono mumijos.

Piramidė buvo apsupta sienos, kuri atskyrė apie 10 metrų pločio kiemą. Už šios sienos dar rastos kitos sienos, kurios tikriausiai yra buvusios antrosios sienos likučiai. Į pietus nuo piramidės rasta piramidė-palydovė (žymima „G 2a“), kuri yra beveik visiškai sugriuvusi ir tikriausiai turėjo savo apjuosimo sieną. Pro šią piramidę eina tunelis į požeminę patalpą. Tiksliai nežinoma, ar tai buvo kulto piramidė, ar faraono žmonos kapas. Vakarų pusėje nuo Chefreno piramidės už sienos buvo rastos kaimelio liekanos. Tikėtina, kad jame buvo dirbtuvės, kuriose buvo gaminami įrankiai piramidės statyboms, statulos, kulto reikmenys ir pan., galbūt jame buvo gyvenama. Į rytus nuo piramidės buvo faraono laidojimo šventykla (dabar griuvėsiai). Prie šventyklos rastos 5 valčių laidojimo duobės, visos tuščios. Iš jos vedė apie 500 metrų ilgio paaukštintas kelias į slėnio šventyklą. Į pietus nuo kelio rasta daug uoloje duobėse iškaltų kapų faraono šeimos nariams ir valdininkams. Slėnio šventykloje rasta geriausia faraono Chefreno statula (dabar Kairo muziejuje). Tikėtina, kad Sfinksas vaizduoja būtent faraoną Chefreną.

## Šaltiniai

* Farid Atiya. *Ancient Egypt*. American Univ in Cairo Press, 2006, p. 93
* Farid Atiya, Lamis Fayed. *Egypt*. American Univ in Cairo Press, 2007, p. 7
* Zahi Hawass. *Magic of the Pyramids*. Leonardo Paolo Lovari, 2015
Mosto rajonas

**Mosto rajonas** () – vienas iš septynių Ūsčio krašto rajonų. Administracinis centras – Mostas. 113 371 gyventojas (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Horny Jiržetynas
* Litvynovas
* Lomas
* Meziboržis
* Mostas
Simpsonai (žurnalas)

**Simpsonai** – komiksų mėnesinis žurnalas vaikams, leistas 2009–2011 m.

## Istorija
Žurnalas „Simpsonai“ – visame pasaulyje populiaraus amerikietiškojo komiksų žurnalo vaikams „The Simpsons comics“ lietuviškasis vertimas. Pirmasis numeris buvo išleistas 2009 m. kovo mėnesį. Leido: UAB „MEDIA INCOGNITO“. Paremtas pagal garsujį TV animacinį serialą „The Simpsons“ apie Houmerį, Mardžę, Bartą, Lizą, Megę Simpsonus ir kitus Springfildo miesto gyventojus bei jų patirtus nuotykius. Iš viso išėjo 25 numeriai.

2011 m. Valstybinė tabako ir alkoholio kontrolės tarnyba žurnalą „Simpsonai“ leidžiančiai bendrovei UAB „MEDIA INCOGNITO“ paskyrė 10000 litų baudą už tai, kad 2010 m. ant kovo mėnesį išleisto žurnalo numerio viršelio buvo pavaizduota realiai, legaliai neegzistuojančio ir tik „Simpsonų“ pasaulyje esančio „Duff“ alaus reklama. Vien dėl tos gautos baudos, šio žurnalo leidimas netrukus buvo ir sustabdytas.
 

## Redakcija
Redakcijoje dirbę asmenys: Linas Ruzgys, Paulius Ambrazevičius, Jurgita Jėrinaitė, Daiva Širvaitienė, Andrius Morkeliūnas.
Dalia Bielskytė

**Dalia Bielskytė** (g. 1972 m. birželio 27 d. Vilniuje) – Lietuvos poetė, žurnalistė.

## Biografija
2007 m. baigė Klaipėdos universiteto Pedagogikos fakultetą, 2011 m. Humanitarinių mokslų fakultete apgynė teatrologijos magistro laipsnį.

Dukros Ieva Marija Reikalaitė (1989), grafikė ir Ugnė Danielė Reikalaitė (1993), muzikantė, dainų autorė.

Debiutavo poezijos knyga „Raudona“ (2006 m.). Dainų tekstų autorė. Lietuvos rašytojų sąjungos narė. Gyvena Klaipėdoje.

## Bibliografija
* Raudona, eilėraščiai, 2006 m.
* Laiškai (iš) gyvenimo. Laiškų ir dailės kūrinių rinkinys, 2009 m.
* Vėduoklė. Trioletai, 2009 m.
* Vardas debesies. Eilėraščiai, 2014 m.

## Įvertinimas
* 2007 m. Zigmo Gėlės premija, už geriausią metų debiutą

## Šaltiniai
* Marius Šidlauskas. *Viksva, vilkinti raudonai*. – Klaipėda: Gintaro lašai, 2007.
Kailahunas

**Kailahunas** () – miestas Rytų provincijoje, Siera Leonėje. Kailahunas yra svarbus didelis regiono verslo ir prekybos centras, tai vienas iš didžiausių miestų Rytų provincijoje. 1985 m. vykusio gyventojų surašymo metu mieste gyveno 9 054 žmonės, o 2013 m. šis skaičius išaugo iki 18 411. Daugiausia gyventojų mendų tautybės.

Kailahune, kaip ir viso šalyje, labiausiai paplitęs sportas – futbolas. Miestas turi keletą futbolo klubų, žaidžiančių žemesniosiose Siera Leonės lygose.
Kambija

**Kambija** () – miestas Šiaurės provincijoje, Siera Leonėje. Kambija svarbus prekybos mazgas, esantis pusiaukelėje tarp šalies sostinės Fritauno ir Konakrio – Gvinėjos sostinės.

## Istorija

Pasakojama, kad prieš britams ir portugalams atvykstant į Siera Leonę, žemdirbys, medžiotojas ir žvejys *Pa Kambi* įsikūrė palei upės krantus, kur yra dabartinė Kambija. Klajokliai iš gretimų regionų užtiko Pa Kambi klestintį dėl savo amato, todėl nusprendė apsigyventi šalia, jo vardu pavadindami vietovę Kambija.

## Išnašos
Milas (upė)

**Milas** () – upė Vakarų Afrikoje, Gvinėjoje, Nigerio dešinysis intakas. Prasideda kalnuose netoli Beilos, Nzerekorės provincijoje. Upė teka į šiaurę, susilieja su Nigeriu ties Niandankoru, į pietus nuo Sigirio.

Svarbiausi miestai prie Milo – Keruanas ir Kankanas.

Milas vandeningiausias būna rugpjūčio–spalio mėnesiais, o labiausiai nusenka tarp sausio ir birželio.

Prieškolonijinė Batų imperija buvo įkurta XVII a. Milo upės slėnyje. Kolonijų laikotarpiu upė buvo laivuojama, kadangi ja iš Kankano į Nigerio upę buvo galima plukdyti didelę grimzlę turinčias valtis.

## Šaltiniai
Ogbomošas

**Ogbomošas** (, ) – miestas pietvakarių Nigerijoje, Ojo valstijoje. Pro miestą eina Lagoso–Niamėjaus plentas. Dauguma gyventojų – jorubai. Prekyba kakavos pupelėmis, aliejinių palmių vaisiais, jamsu. Namudinė audinių gamyba. Veikia avalynės fabrikas. Yra centrinė miesto mečetė.

## Istorija

Ogbomošas iki XIX a. buvo vienas iš jorubų miestų-valstybių.

## Šaltiniai
Barmenas

**Barmenas** (; baro šefas, kokteilių maišytojas, alkoholinių gėrimų padavėjas) – žmogus ruošiantis, pilstantis ir pateikiantis alkoholinius gėrimus bare. Jis taip pat paprastai rūpinasi alkoholio atsargomis bei su gėrimais susijusiu inventoriumi.

Profesionalus barmenas būna baigęs specializuotus teorijos ir praktinius gėrimų ruošimo bei etiketo mokymus, moka sumaišyti klasikinius kokteilius, žino ruošimo ir pateikimo technikas, gali papasakoti apie siūlomų gėrimų kilmę bei skonines savybes, stažuojasi.

Pasaulyje vyksta sąskrydžiai bei kokteilių ruošimo varžybos, kur susirenka talentingiausi barmenai profesionalai, pvz., *World Class* ar *Bacardi Legacy*.
Pasaulio ašis

**Pasaulio ašis** () – seniausiose pasaulio kultūrose plačiai paplitęs kosminės sąrangos elementas.

Visi kraštai savo teritoriją vadino „vidurio karalyste“, Žemės centru, o viršutinį tos ašies tašką tvirtindavo prie Šiaurinės žvaigždės, apie kurią, kaip manyta, sukęsis visas žvaigždėtasis dangaus skliautas. Buvo įsivaizduojama, kad dangaus kupolas remiasi į tarsi verpstė besisukančią krištolinę ašį arba į nejudantį pasaulio kalną, arba kosminį medį. Tautos, kuriose praktikuoti šamanistiniai transo kultai, pasaulio ašį laikė jungtimi su kitomis pasaulio plotmėmis. Ta jungtimi šamanas transo būsenos pasiekdavo kitus pasaulius ir savo bendruomenės labui bendraudavo su antgamtinėmis ir požeminėmis būtybėmis (dievais, demonais). Vaizduojamojo meno kūriniuose pasaulio ašis simbolizavo sukurtojo pasaulio tvarką ir pojūtį, kad mes gyvename tvirtai suręstoje Visatoje. Šventasis stulpas, menhyras ir obeliskas iš pradžių taip pat išreiškė šį archajišką pasaulėvaizdį.
Oniča

**Oniča** (, ) – miestas pietų Nigerijoje, Anambros valstijoje, prie Nigerio žemupio, priešais Asabą. Aglomeracijoje gyvena 7,64 mln. gyventojų (2016 m.) 1965 km² plote. Transporto mazgas. Pagrindinis šalyje upinis uostas. Svarbus prekybinis centras (aliejinių palmių vaisiai, jamsas, manijokai). Spaudžiamas palmių aliejus, vystoma tekstilės, alaus pramonė.

Dauguma Oničos gyventojų – igbai. Yra katalikų arkikatedra-bazilika, 1965 m. pastatytas tiltas per Nigerį.

## Istorija

Oniča buvo vienas iš Igbolando miestų-valstybių. XIX a. tapo svarbiu britų prekybos tašku, 1857 m. įsteigta nuolatinė prekybos palmių aliejumi stotis. 1900 m. įjungta į britų protektoriatą. Miestas pateko į 1967 m. pasiskelbusią Biafrą ir smarkiai nukentėjo dėl Nigerijos pilietinio karo.

## Šaltiniai
Ileša

**Ileša** (, ) – miestas pietvakarių Nigerijoje, Osuno valstijoje. Prekybos ir amatų centras. Perdirbamos kakavos pupelės, spaudžiamas palmių aliejus.

Dauguma Ilešos gyventojų – jorubai.

## Istorija

Seniau Ileša (Idžeša) buvo vienas iš Jorubalando miestų-valstybių. Iki 1991 m. miestas priklausė Ojo valstijai.

## Šaltiniai
Ikere Ekitis

**Ikere Ekitis** () arba ***Ikerė*** (*Ikerre, Ikere*) – miestas pietvakarių Nigerijoje, Ekičio valstijoje. Žemės ūkio regiono prekybinis centras (kakava, aliejinių palmių vaisiai, bananai, citrusai). Žemės ūkio žaliavų perdirbimas.

## Istorija

Iki 1996 m. miestas pateko į Ondo valstiją.

## Šaltiniai
Mikerino piramidė

**Mikerino piramidė** (Menkauros piramidė) – Senovės Egipto piramidė, statyta apie 2510 m. pr. m. e. faraono Mikerino (Menkauros) valdymo metu Gizoje.

## Apie piramidę
Mikerino piramidė yra trečioji iš didžiųjų piramidžių, pastatytų plynaukštėje prie Gizos. Jos vardas buvo „Menkaura yra dieviškas“. Piramidė yra žymiai mažesnė už gretimas Didžiąją (Cheopso) ir Chefreno piramides. Jos originalus aukštis siekė 66 metrus (dabar apie 62 m), pagrindo kraštinės ilgis 105 m ir sienų polinkio kampas apie 51°. Mikerinas buvo suplanavęs piramidės išorę padengti raudonojo granito blokais, tačiau tik 16 žemutinių eilių buvo paklotos granito akmenimis. Dėl Mikerino mirties šis projektas nebuvo toliau vykdomas ir jo sūnus Šepseskafas organizavo likusios piramidės paviršiaus padengimą balto kalkakmenio blokais iš Turos skaldyklų. Šis sluoksnis vėliau buvo nuardytas. Įėjimas pro piramidę veda į faraono laidojimo patalpą, kuri yra po piramide. 1196 m. Egipto sultono Saladino sūnus Malekas Abd al Azizas Otmanas ben Jusufas organizavo piramidės griovimą. Tačiau šis darbas pasirodė per sunkus ir buvo apleistas po 8 mėnesių palikus skylę piramidės šiaurinėje sienoje. Vėlesniems tyrinėtojams tai leido pažvelgti į piramidės vidų bandant nustatyti, kaip ji buvo pastatyta. Skylėje rasti požymiai, kad piramidės šerdis buvo laiptuota struktūra.

Pirmą kartą rimtai piramidė pradėta tirti 1837 m. britų tyrinėtojų Howard Vyse ir John Shae Perring. Faraono laidojimo patalpoje buvo rastas karališkasis bazalto sarkofagas, tik su moteriška mumija. Šis sarkofagas nuskendo 1838 m. Viduržemio jūroje tarp Maltos ir Kartaginos kartu su jį gabenusiu į Angliją laivu „Beatriče“. Mirus Mikerinui nebuvo baigtos piramidės laidojimo ir slėnio šventyklos. Jose vėliau rasta papildymų iš 5 ir 6 dinastijų laikų, kas rodo, kad faraono Mikerino kultas ilgai gyvavo po jo mirties. Slėnio šventykloje rastas didžiausias ir geriausiai išsilaikęs faraono skulptūrų rinkinys iš Senosios Egipto karalystės. Tarp jų Mikerino su žmona (Bostono dailės muziejuje) ir Mikerino triadų su dievais (Kairo muziejuje). Šalia piramidės yra trys mažos piramidės-palydovės, kurios vadinamos „Karalienių piramidėmis“ (žymimos „G3a“, „G3b“ ir „G3c“). Tikėtina, kad pirmojoje iš jų buvo palaidota Mikerino žmona Chamerernebti II. 

## Šaltiniai

* Farid Atiya. *Ancient Egypt*. American Univ in Cairo Press, 2006, p. 97
* Herbie Brennan. *The Secret History of Ancient Egypt*. Open Road Media, 2013
* Zahi Hawass. *Magic of the Pyramids*. Leonardo Paolo Lovari, 2015
Bylina

**Bylina** (, ) – upė, tekanti Ūsčio krašte, šiaurės vakarų Čekijoje; kairysis Elbės intakas. Išteka iš Rūdinių kalnų, į šiaurę nuo Chomutovo. Teka šiaurės rytų kryptimi, tarp Čekijos Centrinių kalnų () ir Rūdinių kalnų. Ūstyje prie Labės įteka į Elbę.

Upės ilgis – 81,4 km. Baseino plotas – 1071 km². Viena iš labiausiai užterštų šalies upių.

Prie upės įsikūrę: Jirkovas, Mostas, Bylina ir Teplicė, Ūstis prie Labės.


Rudolice - Bílina 1.jpg
Bílina River, 10-2010 - photo 03.JPG
SK Baltija

**Panevėžio „Baltija“** – Lietuvos futbolo klubas iš Panevėžio.

## Istorija

Sporto klubas „Baltija“ įkurtas 2002 m. rugsėjo 16 d. Pirmasis futbolo projektas buvo 2006 metais, kai **SK „Baltija“** dalyvavo Panevėžio apskrities pirmenybėse. Tame sezone jie nė karto nepralaimėjo ir šiose pirmenybėse užėmė pirmąją vietą. Tačiau po sezono komanda išnyko iš futbolo žemėlapio. 

2013 m. buvo suburta lauko pirmenybių komanda ir debiutavo LFF I lyga pirmenybėse, dvylikos dalyvių turnyre liko priešpaskutiniai, vienuolikti. 

2014 m. LFF I lyga pirmenybėse tarp 13 dalyvių liko paskutiniai, trylikti. 

Baltija žaidė I lygoje kaip antroji stipriausia miesto komanda, tačiau po to, kai 2015 m. pradžioje Ekranas Panevėžys (stipriausia miesto komanda) bankrutavo, o įkurtas naujas FK Panevėžys klubas gavo teisę žaisti I lygoje, „Baltija“ iš varžybų pasitraukė.

Po to klubas žaidė tik salės futbolo pirmenybėse, pažymėtina, kad vienas iš Futsalo lyderių Lietuvos pirmenybėse, kovojantis dėl aukščiausiųjų vietų. Po 2017-2018 m. salės futbolo sezono pasitraukė iš futsalo A lygos.

## Sezonai I lygoje

2013 ir 2014 m. dalyvavo LFF I lyga pirmenybėse. Žaisdavo žydromis aprangomis. Kartais juodais šortais ir oranžiniais marškinėliais.

## Statistika

### Klubo pasiekimai

## Treneris

Arūnas Šteinas

## Garsiausi žaidėjai

Tadas Markevičius 2006

Mantas Savėnas

## Salės futbolas

2019 m. įregistruota atskira organizacija *FUTSAL BALTIJA, VšĮ*. Klubo logotipas buvo toks pats kaip ir FK Baltija, tik su įrašu „futsal“. Įmonė yra atskiras PAFF narys.

## Šaltiniai

## Nuorodos
2016 m. Virslīga

**2016 m. [[Virslīga]]** – Latvijos 2016 m. aukščiausiosios futbolo lygos sezonas. Prasidėjo 2016 m. kovo 11 d., o baigėsi lapkričio 5 d.

## Galutinė lentelė
* FK Spartaks Jūrmala iškovojo čempionų titulą. (Pirmą kartą klubo istorijoje.)

## Pereinamosios rungtynės
* Septintą vietą užėmusi komanda, FS METTA/LU, susitiko su AFA Olaine/SK Super Nova, užėmusia Pirmoje lygoje antrą vietą. 
----

----

* **[[FS METTA/Latvijas Universitāte|FS METTA/LU]] nugalėjo bendru rezultatu 2–1 ir išliko aukščiausioje lygoje.**
----

## Taip pat skaitykite
* 2016 m. 1. līga – 2016 m. Pirma lyga

## Išnašos

## Nuorodos
* RSSSF duomenų bazė:
: Čempionų sąrašas
: Latvijos futbolo istorija
: 2016 m. Virsliga RSSSF
Džoserio piramidė

**Džoserio piramidė** – Senovės Egipto laiptuotoji piramidė, pastatyta apie 2670 m. pr. m. e. faraono Džoserio valdymo metu Sakaroje netoli Memfio. Tai seniausia Egipto piramidė ir seniausias monumentalaus dydžio akmens statinys istorijoje.
## Apie piramidę
Džoserio piramidės pradžia buvo akmeninė mastaba, pastatyta iš kalkakmenio ir skirta faraonui palaidoti. Ankstesnieji Egipto faraonai buvo laidojami mastabose, kartais didžiulėse, bet pastatytose iš plaušaplyčių. Džoserio valdymo metu irgi buvo pastatyta tokia mastaba, bet niekuomet nenaudota. Mastabos būdavo viso laidojimo komplekso, pastatyto iš plaušaplyčių, centre. Džoserio valdymo metu įvyko esminis pasikeitimas faraono laidojimo komplekso statybose − viskas buvo pradėta statyti iš akmenų. Manetonas (III a. pr. m. e.) pavadino Džoserį akmens statybų išradėju, tačiau tikėtina, kad ne mažesnį indėlį į naujoviškumą įnešė faraono pirmasis viziris ir dievo Ra vyriausiasis žynys Imhotepas, kuris, be kita ko, paminėtas „skulptorių vyresniuoju“ ant Džoserio statulos. Pats faktas, kad Imhotepo vardas iškaltas ant faraono statulos, rodo, kad jis buvo labai reikšmingas ir gerbiamas asmuo gyvenimo metu. Imhotepas buvo Džoserio piramidės architektu ir pirmuoju žinomu architektu istorijoje.

Pradinė faraono mastaba buvo kelis kartus praplėsta, pakol įgavo 6 pakopų piramidės formą, tarsi vis mažesnių mastabų, sudėtų viena ant kitos. Iš pradžių mastaba buvo kvadratinės formos ir praplėsta į visas keturias puses. Praplėtimas buvo žemesniame lygyje ir tarp jo ir pirmosios mastabos suformuotas „laiptelis“. Vėliau ant pirmosios mastabos pastatytos 3 viena už kitą mažesnės mastabos ir ši minipiramidė praplėsta iki dabartinės gigantiškos struktūros. Džoserio piramidės pagrindo matmenys 125x109 m, originalus aukštis siekė 62 m. Didelis statinio svoris buvo iššūkis statytojams, jo akmenų blokai šiek tiek nukreipti palinkę statinio centro link, kad neįvyktų griūtis. Po piramide sukurtas didžulis požeminių tunelių tinklas, kuriuose buvo paslėpta granitinė faraono laidojimo patalpa. Tuneliuose rasta daugybė indų su faraono provizija pomirtiniame pasaulyje. Šalia piramidės rasta daug statinių, regis, skirtų *Sed* („Uodegos“) šventei. Tikriausiai tikėta, kad faraonas aname pasaulyje ves šią šventę kaip gyvenimo metu ir jam prireiks visų jos atributų. Esančiame kieme pažymėtos faraono procesijos vedimo vietos. Šiaurinėje pusėje nuo piramidės buvo faraono laidojimo šventykla, kurioje rasta Džoserio statula − seniausia iš Senovės Egipto valdovų (dabar Kairo muziejuje). Visas kompleksas buvo apjuostas 500x250 m matmenų stačiakampio formos siena. Į kompleksą vedė tik vienerios siauros durys. Tikėtina, kad statybos niekuomet nebuvo pilnai baigtos. Džoserio piramidė nėra tiksliai orientuota į pasaulio kryptis, kaip vėlesnės Egipto piramidės.
## Šaltiniai

* Farid Atiya. *Ancient Egypt*. American Univ in Cairo Press, 2006, p. 103−105
* Marc Van De Mieroop. *A History of Ancient Egypt*. John Wiley & Sons, 2010, p. 56
2015 m. Virslīga

**2015 m. [[Virslīga]]** – Latvijos 2015 m. aukščiausiosios futbolo lygos sezonas. Prasidėjo 2015 m. kovo 13 d., o baigėsi 2015 m. lapkričio 7 d.

## Galutinė lentelė
* Liepaja iškovojo čempionų titulą. (Pirmą kartą klubo istorijoje.)
* Gulbene buvo pašalinta dėl rungtynių rezultatų įtakojimo.

Pastabos.
* a) Skonto Riga po sezono neteko teisės dalyvauti elito lygoje ir buvo perkelti į Pirmą lygą.
* b) Gulbene po VIII (8) turo buvo pašalinti iš pirmenybių. taškai ir pasiekimai buvo anuliuoti.

## Pereinamosios rungtynės
* 7 vietą užėmusi komanda jėgas išmėgino su Pirmos lygos antros vietos komanda. 
* Sprendėsi, kas dalyvaus 2016 m. elito lygos pirmenybėse.
----

----
----

* **[[FS METTA/Latvijas Universitāte|FS METTA/LU]] nugalėjo bendru rezultatu 9–3 ir išliko aukščiausioje lygoje.**
----

## Išnašos

## Nuorodos
* RSSSF duomenų bazė:
: Čempionų sąrašas
: Latvijos futbolo istorija
: 2015 m. Virsliga RSSSF
2014 m. Virslīga

**2014 m. [[Virslīga]]** – Latvijos 2014 m. aukščiausiosios futbolo lygos sezonas. Prasidėjo 2015 m. kovo 21 d., o baigėsi 2015 m. lapkričio 8 d.

## Galutinė lentelė
* Ventspils iškovojo čempionų titulą.

		     	     	     
**Pastabos:**
* FC Jūrmala skirta 5 taškų nuobauda.
* Skonto Riga skirta 5 taškų nuobauda.

## Pereinamosios rungtynės

9 vietą užėmusi komanda susitiko su Pirmoje lygoje antrą vietą užėmusia komanda. Dviejose rungtynėse turėjo spręstis, kas dalyvaus 2015 m. elito lygoje.
----

----

* FS METTA/LU nugalėjo bendru rezultatu 6–1 ir išsaugojo aukščiausioje lygojee.
----

## Išnašos

## Nuorodos
* RSSSF duomenų bazė:
: Čempionų sąrašas
: Latvijos futbolo istorija
: 2014 m. Virsliga RSSSF
2013 m. Virslīga

**2013 m. [[Virslīga]]** – Latvijos 2013 m. aukščiausiosios futbolo lygos sezonas. Prasidėjo 2013 m. kovo 29 d., o baigėsi 2014 m. lapkričio 9 d.

## Galutinė lentelė
* Ventspils iškovojo čempionų titulą.

* Skonto Riga - dėl finansinių įsipareigojimo klubas buvo nušalintas nuo Europos lygos turnyro trejiems metams.
* Metalurgs Liepaja - dėl to, kad klubą atsisakė finansuoti pagrindinis rėmėjas, buvo išformuotas klubas ir paskelbta apie bankrotą.

## Pereinamosios rungtynės
----

----

* FS METTA/LU laimėjo bendru rezultatu 5-2 ir išliko aukščiausioje lygoje.
----

## Išnašos

## Nuorodos
* RSSSF duomenų bazė:
: Čempionų sąrašas
: Latvijos futbolo istorija
: 2013 m. Virsliga RSSSF
Meetup

**Meetup** (; *susibūrimas, susitikimas*) – socialinis tinklas, padedantis atrasti netoliese esančius bendraminčius ir lengvai surengti susitikimus.

Susibūrimo organizavimas kainuoja $9,99 per mėn. Populiariausi yra filosofiniai, politiniai, karjera bei sveikatingumu besidominčiųjų, naminių gyvūnėlių globėjų, programišių (kt. technologijų kūrėjų), žaidimų lošėjų, knygų skaitytojų, filmų mėgėjų ir kitų bendrų pomėgių turinčių žmonių susibūrimai.

## Šaltiniai
* Nathan Kaiser, "Pokalbis su Scottu Heifermanu," nPost, 2004 m. balandžio 20

## Nuorodos
* Vilniaus Meetup tinklalapis
2012 m. Virslīga

**2012 m. [[Virslīga]]** – Latvijos 2012 m. aukščiausiosios futbolo lygos sezonas. Prasidėjo 2012 m. kovo 24 d., o baigėsi 2013 m. lapkričio 10 d.

## Galutinė lentelė
* Daugava Daugavpils iškovojo čempionų titulą. (Tapo jais pirmą kartą.)

## Pereinamosios rungtynės
----

----

* Rygos „Daugava" nugalėjo bendru rezultatu 4:1 ir liko aukščiausioje lygoje.
----

## Išnašos

## Nuorodos
* RSSSF duomenų bazė:
: Čempionų sąrašas
: Latvijos futbolo istorija
: 2012 m. Virsliga RSSSF